open-index/open-wikipedia-markdown huggingface dataset:
கெம்பாஸ் பாரு தொடருந்து நிலையம்

**கெம்பாஸ் பாரு தொடருந்து நிலையம்** (ஆங்கிலம்: *Kempas Baru Railway Station*; மலாய்: *Stesen KTMB Kempas Baru*) என்பது மலேசியா, ஜொகூர், ஜொகூர் பாரு மாவட்டம்,  கெம்பாஸ் நகர்ப்பகுதியில் அமைந்துள்ள ஒரு தொடருந்து நிலையம் ஆகும். 

கெம்பாஸ் நகரத்தில் இந்த நிலையம் அமைந்துள்ளதால், கெம்பாஸ் பாரு என இந்த நிலையத்திற்குப் பெயரிடப்பட்டது. மலேசியாவின் பழைமையான தொடருந்துகளில் இதுவும் ஒன்றாகும். இந்த நிலையம் 1909-ஆம் ஆண்டில் கட்டப்பட்டது. 

இந்த நிலையம் மறுசீரமைக்கப்பட்டு 6 பிப்ரவரி 2024-இல் திறக்கப்பட்டது. 

## பொது

1909-ஆம் ஆண்டில், மலாய் இராச்சியங்களின் கூட்டமைப்பு தொடருந்து (*Federated Malay States Railways*) எனும் தொடருந்து அமைப்புக்காக கெம்பாஸ் தொடருந்து நிலையம் கட்டப்பட்டது. பின்னர் இந்த அமைப்பு மலாயா தொடருந்து நிர்வாகம் (*Malayan Railway Administration*) எனவும் அழைக்கப்பட்டது.  

அப்போது அந்த நிலையம், தற்போதைய நிலையத்திலிருந்து சுமார் 100 தொலைவில் கட்டப்பட்டது. இருப்பினும் **கெம்பாஸ் லாமா தொடருந்து நிலையம்** ஜப்பானியர்களால் இரண்டாம் உலகப் போரில் அழிக்கப்பட்டது. போருக்குப் பிறகு மீண்டும் கட்டப்பட்டது. சில ஆண்டுகளுக்குப் பிறகு அந்த நிலையம் இடிக்கப்பட்டது. பின்னர் பல ஆண்டுகளாக கைவிடப்பட்டது. 

### மலாயா தொடருந்து நிறுவனம்

அண்மையக் காலத்தில்தான், மலாயா தொடருந்து நிறுவனம், புதிய தொடருந்து நிலையத்தைக் கட்ட உத்தரவிட்டது. கெம்பாஸ் பாரு என புதிய நிலையத்திற்கு பெயர்  தேர்வு செய்யப்பட்டது.

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM West Coast Railway Line*) அமைந்துள்ள இந்த நிலையம்  கேடிஎம் இண்டர்சிட்டி சேவைகளை வழங்குகிறது.

## கிம்மாஸ் - ஜொகூர் பாரு மின்மயமாக்கல் திட்டம்

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் (*Gemas-Johor Bahru Double Tracking and Electrification Project*) ஒரு பகுதியாக புதிய கெம்பாஸ் பாரு நிலையம் கட்டப்பட்டது.

புதிய கேடிஎம் இடிஎஸ் மின்சாரச் தொடருந்து சேவைகளுக்கு இடமளிக்கும் வகையில், ஜொகூர் மாநிலத்தில் உள்ள மற்ற தொடருந்து வழித்தடங்களில் தற்போது மேம்படுத்தும் பணிகள் நடைபெற்று வருகின்றன.

மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.

## மேற்சான்றுகள்

## வெளி இணைப்புகள்

* Kulai KTM Railway Station 

பகுப்பு:ஜொகூர் தொடருந்து நிலையங்கள்
பால்டிக் நாடுகள்

**பால்டிக் நாடுகள்** (*Baltic states* அல்லது *Baltic countries*) என்பது எசுத்தோனியா, லாத்வியா, லித்துவேனியா ஆகிய நாடுகளைக் குறிக்கும் ஒரு புவிசார் அரசியல் சொல் ஆகும். இம்மூன்று நாடுகளும், வட அத்திலாந்திய ஒப்பந்த அமைப்பு, ஐரோப்பிய ஒன்றியம், ஐரோ வலயம், பொருளியல் கூட்டுறவு மற்றும் வளர்ச்சிக்கான அமைப்பு, ஐரோப்பியப் பேரவை ஆகியவற்றில் உறுப்பினர்களாக உள்ளன. இந்த மூன்று இறைமையுள்ள நாடுகளும், பால்டிக் கடலின் கிழக்குக் கரையில் அமைந்துள்ளமையால், இவை *பால்டிக் நாடுகள்* எனக் குறிப்பிடப்படுகின்றன. வரலாற்றுப் பதிவுகளிலும் இந்நாடுகளைப் பலவிதமான பெயர்களில் பால்டிக் கடலோடு தொடர்புபடுத்தி பால்டிக் குடியரசுகள், பால்டிக் நிலங்கள், பால்டிக்குகள் என குறிப்பிடுகின்றனர்.

இந்த மூன்று பால்டிக் நாடுகளும், உலக வங்கியால் அதிக வருமானமுள்ள நாடுகளாகப் பட்டியல் இட்டுள்ளன. இந்நாடுகள் மிக அதிக மனித மேம்பாட்டுச் சுட்டெண்ணைக் கொண்டுள்ளன.  இந்த மூன்று நாடுகளும் தங்களுக்குள்ளே நிருவாக ஒத்துழைப்பும், சட்டத்துறை ஒத்துழைப்புகளையும் ஏற்படுத்திக் கொண்டிருக்கின்றன. குறிப்பாக வெளிநாட்டுக் கொள்கை, பாதுகாப்பு, ஆற்றல், போக்குவரத்து போன்றவற்றில் கூட்டுறவாக மேலாண்மை செய்து கொள்கின்றன.

## வரலாறு
*பால்டிக் நாடுகள்* என்ற சொல் 20-ஆம் நூற்றாண்டின் தொடக்கம் வரை, பால்டிக் கடலுக்கு அருகிலுள்ள சுவீடன், டென்மார்க், சில சமயங்களில் செருமானியப் பேரரசு, உருசியப் பேரரசு ஆகிய நாடுகளின் சூழலில் பயன்படுத்தப்பட்டது. நோர்டிக் சங்கங்களின் வருகையுடன், பால்டிக் நாடுகள் என்ற சொல் சுவீடன், டென்மார்க் ஆகியவற்றைக் குறிக்கப் பயன்படுத்தப்படவில்லை.

முதலாம் உலகப் போருக்குப் பிறகு (1914–1918) "பால்டிக் நாடுகள்" என்ற சொல் முன்னாள் உருசியப் பேரரசில் இருந்து விடுதலை பெற்ற பால்டிக் கடலால் சூழப்பட்ட நாடுகளைக் குறிக்கத் தொடங்கியது. இந்தச் சொற்றொடரில் எசுத்தோனியா, லாத்வியா, லித்துவேனியா, பின்லாந்து (பின்லாந்து பின்னர் நோர்டிக் நாடுகளில் ஒன்றாக இணைக்கப்பட்டது) ஆகியவை அடங்கும்.

இரண்டாம் உலகப் போருக்குப் பிறகு (1939–1945), 1991 வரை சோவியத் ஒன்றியத்தால் கைப்பற்றப்பட்ட எசுத்தோனியா, லாத்வியா, லித்துவேனியா ஆகிய மூன்று நாடுகளைத் தொகுக்க இந்த சொல் பயன்படுத்தப்பட்டது. அதே வேளையில், பின்லாந்து, நோர்டிக்கு நாடுகள் என்ற மற்றொரு புவிசார் அரசியல் குழுவின் உறுப்பினராகக் குறிப்பிடப்படுகிறது.

## மேற்கோள்கள்

பகுப்பு:ஐரோப்பியப் புவியியல்
தட்சோய்

**தட்சோய்** (*Tatsoi* அல்லது *tat choy* (*Brassica rapa subsp. narinosa* அல்லது *Brassica rapa var. rosularis*) என்பது *[[பிராசிகா இராபா]]*வின் வகைகளில் ஒன்றாகும். குறிப்பாக இது ஆசிய நாடுகளில்  உணவுக்கு பயன்படும் கீரை ஆகும். போக் சொய் வகையோடு நெருங்கிய தொடர்பு கொண்டுள்ளதாக இருக்கிறது. இக்கீரை வட அமெரிக்க உணவுகளில் இது அதிகம் பயன்படுத்தப்படுகிறது. மேலும் தற்போது உலகின் பல நாடுகளும் இதனைப் பயிரிடுகின்றன.

## புறத்தோற்றம்
இத்தாவரம் அடர் பச்சை நிறமூகவும், இதன் இலைகள் கரண்டி வடிவம் போன்றும் அமைந்துள்ளன. இலைகளின் மேற்பரப்பு ரோசா இதழ் போன்று இருக்கின்றன. இதன் நறுமணம் நுட்பமாக இருக்குமெனக் கூறுகின்றனர்.

## நடவு
இத்தாவரத்தினை அறுவடை செய்ய  45 முதல் 50 நாட்கள் ஆகும். வளரும் போது இது தாங்கும் வெப்பநிலை –10&nbsp;°C (15&nbsp;°F) ஆகும். பனிப்பொழிவில் கூட இதனை அறுவடை செய்ய இயலும்
*முதிர்வு அடைய ஆகும் நாட்கள்: 45
*நடவுப் பருவம்
** ஆகாயம் பாரத்த நிலம்: நடவு நிலத்தினை முன் கூட்டயே தயார் படுத்த வேண்டும். வெயிற்காலம் முடியும் பருவத்தில் நட வேண்டும்.
** உட்புறம்: நேரடியாக நடலாம்.
*விதைக்கும் ஆழம்: 1/4" முதல் 1/2"
*இரண்டு விதைகளுக்கிடையே இருக்க வேண்டிய இடைவெளி: 6"
*ஒரு நடவு வரிசைக்கும், அடுத்த நடவு வரிசைக்குமுள்ள இடைவெளி: 18"
*விதை முளைக்க ஆகும் காலம்: 5 - 15
*பயிர்க்கலைத்தல்: 4" உயரம், கலைத்தல் 6" மேல்.

## ஊட்ட மதிப்பு
இக்கீரையில் அதிக அளவு உயிர்ச்சத்து சி, கரோடினாய்டுகள், இலைக்காடி, கல்சியம், பொட்டாசியம்.

## மேற்கோள்கள்

## வெளியிணைப்புகள்
* 
* 

பகுப்பு:கீரைகள்
வி. பாலகுமாரன்

**வி. பாலகுமாரன்**(*V. Balakumaran*) என்பவர் ஆரம்ப காலத்தில் இலங்கையில் ஈழப் புரட்சிகர மாணவர் அமைப்பின் (ஈரோஸ்) இரண்டு உயர்நிலைத் தலைவர்களில் ஒருவராக இருந்தவர். 1990 ஆம் ஆண்டில், இவரும் ஈரோஸ் உறுப்பினர்களில் பெரும் பகுதியினரும் அமைப்பை விட்டு வெளியேறி தமிழீழ விடுதலைப் புலிகள் அமைப்பில் இணைந்தனர். பாலகுமாரன் விடுதலைப் புலிகளின் அரசியல் பிரிவில் செயற்பட்டதாக கருதப்படுகிறது.

## பின்னணி
தமிழீழ விடுதலைப் புலிகளின் மூத்த தலைவரான பாலகுமாரன் வடகிழக்கு இலங்கையில் ஒரு சிறிய காட்டில் தமிழ் கிளர்ச்சியாளர்களை வீழ்த்திய இராணுவத்தினரின் தாக்குதலில் பலத்த காயம் அடைந்ததாகத் தெரிவிக்கப்பட்டது.  ஜனவரி 29, 2009 அன்று பாலகுமாரன் படுகாயமடைந்ததாக அறிவிக்கப்பட்டது.
2009 இறுதிப் போரின்போது பாலகுமாரன் இலங்கை இராணுவத்தினம் சரணடைந்ததாகவும், ஆனால் அதன் பிறகு இவர் குறித்த தகவல் தெரியவில்லை எனப்படுகிறது.

## மேற்கோள்கள்

பகுப்பு:விடுதலைப் புலிகளின் போராளிகள்
சோலிபேசிலசு கலாமி

***சோலிபேசிலசு கலாமி*** (*Solibacillus kalamii*) என்பது ஒரு கிராம்-நேர் பாக்டீரியா. இந்தப் பாக்டீரியா தடி வடிவன, எண்டோஸ் போர்- உருவாக்கும் மற்றும் காற்றினைச் சுவாசித்து வாழும் *சோலிபேசிலசு* பேரினத்தினைச் சார்ந்தது. இது உயர் திறன் கொண்ட துகள் வடிகட்டி அமைப்பினைப் பயன்படுத்தி அனைத்துலக விண்வெளி நிலையத்தினால் பிரித்தெடுக்கப்பட்டது.

## கண்டுபிடிப்பு
அனைத்துலக விண்வெளி நிலையத்தில் வழக்கமான பராமரிப்பு மற்றும் துப்புரவு அமைப்பான உயர் செயல்திறன் துகள்கள் வடிகட்டி அல்லது கீபா வடிப்பானில் இந்தப் பாக்டீரியா இருந்தது கண்டறியப்பட்டது. இது அனைத்துலக விண்வெளி நிலையத்தில் 40 மாதங்களுக்கு மேலாக இருந்தது. இந்த வடிகட்டி பின்னர் 2017ஆம் ஆண்டில் கிரகங்களுக்கிடையேயான பயணத்திற்கான ஆய்வுக்காகத் தேசிய வானூர்தியியல் மற்றும் விண்வெளி நிர்வாக முன்னணி ஆய்வகமான தாரை உந்தும் ஆய்வகத்தில் பகுப்பாய்வு செய்யப்பட்டது. உயிரித் தொழில்நுட்பம் மற்றும் கிரகப் பாதுகாப்புக் குழுவின் மூத்த ஆராய்ச்சி விஞ்ஞானி முனைவர் கஸ்தூரி வெங்கடேசுவரன் இந்தக் கண்டுபிடிப்பு குறித்து பன்னாட்டு அமைப்பின் பரிணாம நுண்ணுயிரியல் இதழில் வெளியிட்டார்.

1963ஆம் ஆண்டில் நாசாவில் ஆரம்பக்காலப் பயிற்சி பெற்ற புகழ்பெற்ற விண்வெளி விஞ்ஞானி டாக்டர் ஆ. ப. ஜெ. அப்துல் கலாமின் பெயரால் இந்த புதிய பாக்டீரியா பெயரிடப்பட்டது.

## சிறப்பியல்புகள்
சோலிபேசிலசு கலாமி அதிகக் கதிர்வீச்சைத் தாங்கி, உயிரித் தொழில்நுட்பப் பயன்பாடுகளுக்கு உதவியாக இருக்கும் புரத வாரியான சில பயனுள்ள சேர்மங்களையும் உற்பத்தி செய்கின்றன. ஆராய்ச்சியாளர்கள் இந்த பாக்டீரியாவை முழுமையாக வகைப்படுத்தவில்லை. ஆனால் கதிர்வீச்சு சேதத்திலிருந்து பாதுகாக்க உதவும் இரசாயனங்களுக்குப் புதிய ஆதாரமாக இருக்கும் என்று இவர்கள் கருதுகின்றனர்.

## மேற்கோள்கள்


## வெளி இணைப்புகள்
* Type strain of ''Solibacillus kalamii'' at Bac''Dive'' -  the Bacterial Diversity Metadatabase

பகுப்பு:பாக்டீரியாக்கள்
டாக்டர் ஆ. ப. ஜெ. அப்துல் கலாம் பல்கலைக்கழக தொழில்நுட்ப நிறுவனம்

**டாக்டர் ஆ. ப. ஜெ. அப்துல் கலாம் பல்கலைக்கழக தொழில்நுட்ப நிறுவனம்** (*Dr. APJ Abdul Kalam UIT Jhabua*) என்பது இந்தியாவில் மத்தியப் பிரதேசத்தில் ஜபுவாவில் உள்ள ஒரு பொது (அரசு) கல்லூரி ஆகும். இந்த நிறுவனம் மத்தியப் பிரதேச அரசால் பல்கலைக்கழக தொழில்நுட்ப நிறுவனம், ஜாபுவா என்ற பெயரில் நிறுவப்பட்டது. இது 2015ஆம் ஆண்டில் போபாலில் நிறுவப்பட்ட ராஜீவ் காந்தி புரோடியோகிகி பல்கலைக்கழகத்தின் ஓர் அங்கமாகும்.

## வரலாறு.
பொறியியல் நிபுணத்துவத்தின் வளர்ந்து வரும் தேவையைப் பூர்த்தி செய்வதற்காக, மத்தியப் பிரதேச அரசு 2015ஆம் ஆண்டில் இந்நிறுவனத்தினை உருவாக்கியது. இந்த நிறுவனம் ஆரம்பத்தில் கணினி அறிவியல், பொறியியல் மற்றும் இயந்திர பொறியியலில் இளநிலை பொறியியல் மற்றும் இளநிலை தொழில்நுட்பம் ஆகியவற்றை மட்டுமே வழங்கியது. இந்த நிறுவனம் முன்னாள் குடியரசுத் தலைவர் டாக்டர் ஆ. ப. ஜெ. அப்துல் கலாமின் நினைவாக மறுபெயரிடப்பட்டது.

## பயிற்றுவிக்கப்படும் படிப்புகள்

### இளநிலை படிப்புகள்
இளநிலை பொறியியல் மற்றும் இளநிலை தொழில்நுட்ப பட்ட நான்கு ஆண்டுகள் (எட்டு பருவம்) படிப்புகளைப் பின்வரும் பாடங்களில் வழங்குகிறது.

## மேற்கோள்கள்

பகுப்பு:மத்தியப் பிரதேசத்திலுள்ள கல்லூரிகளும் பல்கலைக்கழகங்களும்
பகுப்பு:ஆ. ப. ஜெ. அப்துல் கலாம் நினைவாகப் பெயரிடப்பட்டவை‎
நிக்கல்(II) நைட்ரேட்டு

**நிக்கல்(II) நைட்ரேட்டு**  (*Nickel(II) nitrate*) என்பது Ni(NO3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதைத் தவிர வேறு சில நிக்கல்(II) நைட்ரேட்டு நீரேற்றுகளும் அறியப்படுகின்றன. நிக்கல்(II) நைட்ரேட்டு அறுநீரேற்றில் நைட்ரேட்டு அயனிகள் நிக்கலுடன் பிணைக்கப்பட்டிருக்காது. Ni(NO3)2.9H2O, Ni(NO3)2.4H2O, and Ni(NO3)2.2H2O. ஆகிய நீரேற்றுகளும் அறியப்படுகின்றன.

## தயாரிப்பு
நிக்கல் ஆக்சைடுடன் நைட்ரிக் அமிலத்தைச் சேர்த்து வினைபுரியச் செய்தால் நிக்கல்(II) நைட்ரேட்டு உருவாகிறது. 

: NiO  +  2 HNO3  +  5 H2O    →    Ni(NO3)2.6H2O 

நீரற்ற நிக்கல் நைட்ரேட்டை பொதுவாக நீரேற்றுகளை சூடாக்குவதன் மூலம் தயாரிக்க முடிவதில்லை. மாறாக நீரேற்றுடன் டைநைட்ரசன் பெண்டாக்சைடு அல்லது டைநைட்ரசன் டெட்ராக்சைடுடன் நிக்கல் கார்பனைலை சேர்த்து வினைபுரியச் செய்தால் நீரிலி நிலை நிக்கல்(II) நைட்ரேட்டு உருவாக்கப்படுகிறது.
: Ni(CO)4  +   2 N2O4   →   Ni(NO3)2  +  2 NO  +  4 CO

நீரேற்றப்பட்ட நைட்ரேட்டு பெரும்பாலும் நிக்கல் வினையூக்கிகளுக்கு முன்னோடியாகப் பயன்படுத்தப்படுகிறது. 

## கட்டமைப்பு
ஆக்சிசனேற்றப்பட்ட ஈந்தணைவிகள் கொண்ட நிக்கல்(II) சேர்மங்கள் பெரும்பாலும் எண்முக ஒருங்கிணைப்பு வடிவவியலைக் கொண்டுள்ளன. இரண்டு பல்லுருவ நான்குநீரேற்றுகள் (Ni(NO3)2.4H2O)   படிகமாக்கப்பட்டுள்ளன. ஒரு நான்குநீரேற்றில் ஈதல்பிணைப்பு நைட்ரேட்டு ஈந்தணைவிகள் மாறுபக்கத்திலும்  மற்றொன்றில் அவை சிசு எனப்படும் அதேபக்கத்திலும் காணப்படுகின்றன.

## பயன்
நிக்கல்(II) நைட்ரேட்டு முதன்மையாக உலோக நிக்கலின் மின்முலாம் பூசவும் மற்றும் மின்னச்சுத் தகடுகளாக்கவும் பயன்படுத்தப்படுகிறது. பன்முக வினையூக்கத்தில், நிக்கல் (II) நைட்ரேட்டு அலுமினாவை செறிவூட்ட பயன்படுத்தப்படுகிறது. வெப்பச்சிதைவின் போது விளையும் பொருள்களில் இரானே நிக்கல் மற்றும் உருசிபரா நிக்கல் வடிவங்கள் கிடைக்கின்றன. ஒரே மாதிரியான வினையூக்க வினையில் அறுநீரேற்று குறுக்கு இணைப்பு வினைகளுக்கு ஒரு முன் வினையூக்கியாகும்.

## மேற்கோள்கள்

பகுப்பு:நிக்கல் சேர்மங்கள்
பகுப்பு:நைட்ரேட்டுகள்
பகுப்பு:ஆக்சிசனேற்றிகள்
நிக்கல் டெட்ராபுளோரைடு

**நிக்கல் டெட்ராபுளோரைடு**  (*Nickel tetrafluoride*) என்பது NiF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிக்கலும் புளோரினும் சேர்ந்து வினைபுரிவதால் இந்த இருமச் சேர்மம் உருவாகிறது.  

## தயாரிப்பு
(XeF5)2NiF6 சேர்மத்துடன் ஆர்சனிக்கு பெண்டாபுளோரைடு (AsF5) அல்லது பொட்டாசியம் அறுபுளோரோநிக்கலேட்டு(IV) சேர்மத்துடன் போரான் முப்புளோரைடைச் சேர்த்து வினைபுரியச் செய்தால்  நிக்கல் டெட்ராபுளோரைடு உருவாகிறது.

## இயற்பியல் பண்புகள்
நிக்கல் டெட்ராபுளோரைடு ஒரு பழுப்பு நிற திடப்பொருளாக உருவாகிறது. NiF3 ஐ உருவாக்குவதற்கு –65° செல்சியசு வெப்பநிலைக்கு  மேல் F2 இழந்து நிலைப்புத்தன்மையற்றதாகி NiF3 சேர்மத்தை கொடுக்கிறது. 

## வேதிப் பண்புகள்
நிக்கல் டெட்ராபுளோரைடு மிகவும் வலிமையான ஓர் ஆக்சிசனேற்றியாகும். நீரற்ற HF இல் லூயிசு அமிலங்களின் முன்னிலையில் ஆக்சிசனேற்ற பண்புகள் மேம்படுத்தப்படுகின்றன. ஆக்சிசனேற்ற சக்தியின் அடிப்படையில், இது கிரிப்டான் இருபுளோரைடுடன் ஒப்பிடத்தக்கதாக உள்ளது. புரோமின் பெண்டாபுளோரைடை அறுபுளோரோபுரோம்(VII) நேர்மின் அயனியாகவும், பொட்டாசியம் அறுபுளோரோபிளாட்டினேட்டு(V) சேர்மத்தை பிளாட்டினம்(VI) புளோரைடாகவும் ஆக்சிசனேற்றம் செய்கிறது. 

நிக்கல் டெட்ராபுளோரைடு சேர்மம் நிலையற்ற கிரிப்டான் இருபுளோரைடுக்கு மாற்றாக கனிமத் தொகுப்பு வினைகளில் பயன்படுத்தப்படுகிறது. ஏனெனில் இது கிடைக்கக்கூடிய மற்றும் நிலையான பொட்டாசியம் அறுபுளோரோநிகெலேட்டு(IV) சேர்மத்திலிருந்து மிக எளிதாக ஒருங்கிணைக்கப்படுகிறது.

## மேற்கோள்கள்

பகுப்பு:நிக்கல் சேர்மங்கள்
பகுப்பு:புளோரைடுகள்
கோபால்ட் செருமேனைடு

**கோபால்ட் செருமேனைடு**  (*Cobalt germanide *) என்பது CoGe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டும் செருமேனியமும் சேர்ந்து இந்த உலோகங்களிடை சேர்மம் உருவாகிறது. 

## தயாரிப்பு
கனசதுர CoGe படிகங்கள் Co மற்றும் Ge பொடிகளின் கலவையை 4 கிகாபாசுக்கல் அழுத்தத்திலும் 800-1000 °செல்சியசு வெப்பநிலையிலும் 1 முதல் 3 மணி நேரம் வரை வினைபுரியச் செய்தால்  கோபால்ட் செருமேனைடு உருவாகும். இது P213 என்ற இடக்குழில் cP8, a = 0.4631 நானோமீட்டர் என்ற செல் அளவுருக்களிலும் படிகமாகிறது.  தலைகீழ் மையம் இல்லை என்பதால் இவை வலது கை மற்றும் இடது கை நாற்தொகுதி மையங்களுடன் திருகுசுழலாக உள்ளன. கனசதுர கோபால்ட் செருமேனைடு சிற்றுறுதி நிலைப்புத்தன்மை கொண்டதாகும். மேலும் சுற்றுப்புற அழுத்தத்தில் 600 ° செல்சியசு வெப்பநிலைக்கு மேல்  வெப்பப்படுத்தும்போது இது ஒற்றைசரிவச்சு கட்டமைப்புக்கு மாற்றப்படுகிறது. 

கனசதுர CoGe சேர்மம் 132 கெல்வின் நிலைமாற்ற வெப்பநிலை  கொண்ட ஓர் எதிர்ப்பு வயக்காந்தமாகும். 

## மேற்கோள்கள்

பகுப்பு:கோபால்ட் சேர்மங்கள்
பகுப்பு:செருமேனைடுகள்
விக்ரம் லால்

**விக்ரம் லால்**  (Vikram Lal)  இந்தியாவைச் சேர்ந்த  ஒரு தொழிலதிபர் ஆவார். 1942 ஆம் ஆண்டில் இவர் பிறந்தார்.  இந்தியாவின் புது தில்லியை தளமாகக் கொண்ட இந்திய வணிக வாகன உற்பத்தியாளரான ஐச்சர் மோட்டார் நிறுவனத்தின் நிறுவனரும்  முன்னாள் தலைமை நிர்வாக அதிகாரியாகவுமாக அறியப்படுகிறார்.  டூன் பள்ளி இயக்குநர்கள் குழுவில் ஓர் உறுப்பினராகவும்  இருந்து வருகிறார்.

செருமனி நாட்டிலுள்ள  டெக்னிசு பல்கலைக்கழக  டார்ம்சுடாட்டு நிறுவனத்தில் இவர் இயந்திர பொறியியல் பயின்றார்.

1966 ஆம் ஆண்டில் தனது தந்தையால் நிறுவப்பட்ட குடும்ப நிறுவனமான இந்திய ஐச்சர் மோட்டார் நிறுவனத்தில் சேர்ந்தார். 1959 ஆம் ஆண்டில் ஐச்சர் இழுவைவண்டி ஆணையம்  என்ற நிறுவனத்தின் பெயரில் இந்தியாவின் முதல்  இழுவைவண்டி  உற்பத்தியாளராக ஐச்சர் உற்பத்தியைத் தொடங்கியது. செருமன் இழுவைவண்டி  உற்பத்தியாளர் ஐச்சருடன் கூட்டு முயற்சியில்  இருந்தது, இறுதியில் 1986 ஆம் ஆண்டில் இலகுரக வணிக வாகனங்களிலும் பின்னர் கனரக வாகனங்களிலும் இந்நிறுவனம் கிளைத்தது.

இவரின் மகன் சித்தார்த்தா லால் இப்போது ஐச்சர் மோட்டார் நிறுவனத்தின் தலைமை நிர்வாக அதிகாரியாக உள்ளார். அவரது மகள் சிம்ரன் குட் எர்த் நிறுவனத்தை கவனித்து வருகிறார்.

லால் தனது ஓய்வு  கால ஆண்டுகளை தனது சொந்த குட்எர்த் கல்வி அறக்கட்டளையில் தன்னார்வத் தொண்டு செய்து வருகிகிறார்.

## மேற்கோள்கள்

## புற இணைப்புகள்
* Interview by The Tribune
* - Vikram Lal, The Times of India

பகுப்பு:பஞ்சாப் நபர்கள்
பகுப்பு:வாழும் மக்கள்
பகுப்பு:1942 பிறப்புகள்
பகுப்பு:இந்தியத் தொழிலதிபர்கள்
பகுப்பு:இந்திய கோடீசுவரர்கள்
மூர்ஸ் சிகரம்

thumb|தெற்கு ஷெட்லாண்ட் தீவுகளில் உள்ள லிவிங்ஸ்டன் தீவில் ஹர்ட் தீபகற்பத்தின் இருப்பிடம்.
thumb|ஃப்ரைஸ்லேண்ட் மலையிலிருந்து மூர்ஸ் சிகரம் (மையத்தில்,  சற்று இடதுபுறமாக).
thumb|லிவிங்ஸ்டன் தீவு மற்றும் இசுமித் தீவின் நிலப்பரப்பு வரைபடம்.
**மூர்ஸ் சிகரம்** (*Moores Peak*) என்பது அண்டார்டிகாவின் தெற்கு செட்லாண்டு தீவுகளில் லிவிங்ஸ்டன் தீவில் உள்ள அர்டு தீபகற்பத்திலிருந்து 407 மீ உயரமுள்ள சிகரம் ஆகும்.

தெற்கு செட்லாண்ட்சுக்கு 1821-22 வருகை தந்த அமெரிக்க சீலிங் கப்பல் ஜார்ஜ் போர்ட்டரின் மாஸ்டர் கேப்டன் பிரின்ஸ் மூர்ஸ் பெயரால் இந்த மலைச்சிகரம் பெயரிடப்பட்டுள்ளது.

## அமைவிடம்
சிகரம் 62°41′21″S 60°20′37″W இல் அமைந்துள்ளது, இது மிராடோர் மலைக்கு மேற்கே 880 மீ தெற்கிலும், நேப்பியர் சிகரத்திலிருந்து 2.2 கி.மீ. தென்-தென்மேற்கிலும், கிகிஷ் கிராக்கின் வடக்கே 4.47 கி.மீ. மேற்கிலும் காஸ்டெல்வி சிகரத்தின் வடகிழக்குப் பகுதியிலிருந்து 2.21 கி.மீ. கிழக்கிலும் அமைந்துள்ளது.  (1968 இல் பிரிட்டிஷ் வரைபடக்குழு, 1991 இல் ஸ்பானிஷ், மற்றும் 2005 மற்றும் 2009 இல் பல்கேரியன் வரைபடக்குழுவினர்).

## வரைபடங்கள்

* Isla Livingstone: பெனின்சுலா ஹர்ட். வரைபடம் இடவியல் 1:25000. மாட்ரிட்ஃ சர்வீஷியோ ஜியோகிராஃபிகோ டெல் எஜெர்சிட்டோ, 1991.  (இணைக்கப்பட்ட பணியின் பக்கம் 16 இல் மீண்டும் உருவாக்கப்பட்டது
* எல். எல். இவானோவ் மற்றும் பலர். அண்டார்டிகாவில் லிவிங்ஸ்டன் தீவு மற்றும் கிரீன்விச் தீவு, தெற்கு ஷெட்லாண்ட் தீவுகள். அளவுகோல் 1:100000 நிலப்பரப்பு வரைபடம். சோபியாஃ அண்டார்டிக் இடம்-பெயர்கள் பல்கேரியா ஆணையம், 2005.
* எல். எல். இவானோவ். அண்டார்டிகாவில் லிவிங்ஸ்டன் தீவு மற்றும் கிரீன்விச், ராபர்ட், ஸ்னோ மற்றும் ஸ்மித் தீவுகள் உள்ளன. அளவுகோல் 1:120000 நிலப்பரப்பு வரைபடம். ட்ராயன்ஃ மன்ஃப்ரெட் வோர்னர் அறக்கட்டளை, 2009. 
* அண்டார்டிக் டிஜிட்டல் தரவுத்தளம் (ADD) அண்டார்டிகாவின் நிலப்பரப்பு வரைபடம் 1:250000. அண்டார்டிக் ஆராய்ச்சிக்கான அறிவியல் குழு (SCAR)  1993 முதல், தொடர்ந்து மேம்படுத்தப்பட்டு புதுப்பிக்கப்பட்டது.
* எல். எல். இவானோவ். அண்டார்டிகாவில் லிவிங்ஸ்டன் தீவு மற்றும் ஸ்மித் தீவு. அளவுகோல் 1:100000 நிலப்பரப்பு வரைபடம். மன்ஃப்ரெட் வோர்னர் அறக்கட்டளை, 2017.  ஐ. எஸ். பி. என்&nbsp;

## மேற்கோள்கள்

* அண்டார்டிகாவின் SCAR கூட்டு வர்த்தமானி.

பகுப்பு:அண்டார்க்டிக்கா
போபாரா

**போபாரா** (*Popara*, (சிரில்லிக் எழுத்துக்கள்: *попара*, , *papara*, ) என்ற உணவு, ரொட்டியைக் கொண்டு தயாரிக்கப்படும் பல்கேரிய உணவு வகைகளில் ஒன்றாகும். இவ்வுணவில் பயன்படும் ரொட்டியானது பழைய ரொட்டியாகவும், அதன் மேற்புறம் தடிமனாகவும் இருக்கும். இதனை பால் அல்லது தேநீர் அல்லது நீர் ஆகிய ஏதாவது ஒன்றில் அமுக்கித் தருவர். பெரும்பாலும் சர்க்கரை,  தேன், வெண்ணெய், பாலாடைக் கட்டி ஆகியவைகள் சேர்க்கப்படுகின்றன. இந்த உணவினை செய்வது எளிமையாகும். இவ்வுணவை அதிகமாக  பல்காரியா, கிரேக்கம் (நாடு), செர்பியா, பொசுனியா எர்செகோவினா, வடக்கு மக்கெதோனியா, துருக்கி,  மொண்டெனேகுரோ ஆகிய நாடுகளில் உண்பர். இது செர்பியாவின் ஏழை மக்கள் உணவு ஆகும்.

## மேற்கோள்கள்

பகுப்பு:பல்கேரிய உணவுகள்
பகுப்பு:துருக்கிய உணவுகள்
உருக்சானா பர்வீன்

**உருக்சானா பர்வீன்** (*Rukhsana Parveen*) பாக்கித்தான் நாட்டைச் சேர்ந்த  ஒரு குத்துச்சண்டை வீராங்கனையாவார். 1992 ஆம் ஆண்டு மே மாதம் 5 ஆம் தேதியன்று இவர் பிறந்தார். உருக்சானா பெர்வீன் என்ற பெயராலும் இவர் அழைக்கப்படுகிறார்.  2016 ஆம் ஆண்டில், இந்தியாவின்  குவகாத்தி நகரத்தில்  நடந்த தெற்காசிய விளையாட்டுப் போட்டிகளில் பங்கேற்றபோது, பன்னாட்டு விளையாட்டுப்  போட்டியில் பங்கேற்ற பாக்கித்தானின் முதல் பெண் குத்துச்சண்டை வீராங்கனை என்ற சிறப்பை பெற்றார். இப்போட்டியில் இவருடன் மேலும் இரண்டு பாக்கித்தானிய பெண்கள் இடம்பெற்றிருந்தனர்.  பாக்கித்தானிலிருந்து ஆசிய விளையாட்டுப் போட்டிகளுக்கு அனுப்பப்பட்ட முதல் பெண்கள் அணி என்ற சிறப்புக்கும் இவர்களுக்கு உண்டு.

## தொழில் வாழ்க்கை
இந்திய குத்துச்சண்டை வீராங்கனையான மேரி கோமின் வாழ்க்கை வரலாற்று திரைப்படத்தைப் பார்த்த பிறகு குத்துச்சண்டையில் ஈடுபடத் தூண்டப்பட்டதாக பர்வீன் கூறியுள்ளார்.  2015 ஆம் ஆண்டில் குத்துச்சண்டை விளையாட்டை இவர் விளையாடத் தொடங்கினார்,  இந்தியாவின்  குவகாத்தி நகரத்தில்  நடைபெற்ற 2016 தெற்காசிய விளையாட்டுப் போட்டிகளில் பங்கேற்கத் தேர்ந்தெடுக்கப்படுவதற்கு முன்பு எட்டு மாதங்கள் மட்டுமே நௌமான் கரீம் இவருக்கு குத்துச்சண்டை பயிற்சியளித்தார்.[1]

### தேசியப் போட்டிகள்
2018 ஆம் ஆண்டில் லாகூரில் நடைபெற்ற முதல் தேசிய மகளிர் குத்துச்சண்டை வெற்றியாளர் போட்டியின் இலகுரக பிரிவில் பஞ்சாபைப் பிரதிநிதித்துவப்படுத்தி பர்வீன் தங்கம் வென்றார்.

### பன்னாட்டுப் போட்டிகள்

#### தெற்காசிய விளையாட்டுப் போட்டிகள்
பர்வீன் செக்னாசு கமல் என்பவரால் பயிற்றுவிக்கப்பட்டார். கௌசுலீம் பானோ மற்றும் சோபியா இயாவேத்து ஆகியோரும் பாக்கித்தான் குத்துச்சண்டை கூட்டமைப்பால் வழிகாட்டப்பட்டு  இந்தியாவின்  குவகாத்தியில்  நடைபெற்ற 2016 தெற்காசிய விளையாட்டுப் போட்டிகளில் பங்கேற்க அணியில் சேர்க்கப்பட்டனர். பர்வீன் 60 கிலோ எடை பிரிவில் அரையிறுதிக்கு முன்னேறி வெண்கலப் பதக்கம் வென்றார். இந்த பதக்கத்துடன், குத்துச்சண்டையில் பன்னாட்டு  பதக்கம் வென்ற இரண்டாவது பாக்கித்தானியப் பெண் என்ற சிறப்பைப் பெற்றார். சோபியா இயாவேத்து முன்னதாக பதக்கம் பெற்ற முதலாவது பெண்ணாகத் திகழ்ந்தார்.  நேபாளத்தின் காத்மாண்டு நகரத்தில் நடைபெற்ற 2019 ஆம் ஆண்டிற்கான  தெற்காசிய விளையாட்டுப் போட்டிகளில், பர்வீன் மற்றொரு வெண்கலப் பதக்கம் வென்றார். ஆனால் இந்த முறை 64 கிலோ பிரிவில் பங்கேற்றார்.&nbsp;

#### ஆசிய விளையாட்டுப் போட்டிகள்
இந்தோனேசியா நாட்டின் இயாகர்த்தா நகரத்தில்  நடைபெற்ற 2018 ஆம் ஆண்டு ஆசிய விளையாட்டுப் போட்டிகளுக்குத் தயாராவதற்காக, பர்வீன் மற்ற ஐந்து பெண்களுடன் தலைநகர் இசுலாமாபாத்தில் நடைபெற்ற பயிற்சி முகாமில் பங்கேற்றார். பின்னர் இரசியா பானோவும் இவரும் தேர்ந்தெடுக்கப்பட்டனர்.  கண்டம் அளவிலான போட்டிகளில்  போட்டியிடும் பாக்கித்தானின் முதல் அணியின் ஒரு பகுதியாக தேர்ந்தெடுக்கப்பட்டார் என்பது கூடுதல் சிறப்பாகும். அங்கு இவர் 60 கிலோ பிரிவில் பங்கேற்றார். &nbsp;16 ஆவது சுற்றில்  இந்திய குத்துச்சண்டை வீராங்கனை பவித்ரா என்பவரிடம் தோல்வியடைந்தார்.

## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:பாக்கித்தானியர்கள்
பகுப்பு:பாக்கித்தானியப் பெண்கள்
மு. ரா. செயகர்

**முகுந்த் ராம்ராவ் செயகர்** (*Mukund Ramrao Jayakar*) (13 நவம்பர் 1873 - 10 மார்ச் 1959) ஒரு இந்திய வழக்கறிஞரும், அறிஞரும் மற்றும் அரசியல்வாதியுமாவார். புனே, சாவித்திரிபாய் புலே புனே பல்கலைக்கழகம்|புனே பல்கலைக்கழகத்தின்]] முதல் துணை வேந்தராக இருந்தார். இவர் ஒரு முக்கிய இந்திய விடுதலை இயக்கப் போராட்ட வீரரும் கூட.

## வாழ்க்கை
செயகர் ஒரு மராத்தி பதரே பிரபு குடும்பத்தில் பிறந்தார்.

செயகர், 1902 இல் மும்பையில் சட்டம் படித்த இவர் 1905 இல் இலண்டனில் சட்ட வல்லுநரானார். 1905 இல் இவர் பம்பாய் உயர் நீதிமன்றத்தின் வழக்கறிஞராகப் பதிவு செய்து கொண்டார். முகம்மது அலி ஜின்னாவுடன் இணைந்து ஆங்கிலச் செய்தித் தாளான பாம்பே குரோனிக்கிளின் இயக்குநராக இருந்தார்.

செயகர், 1923-1925இல் பம்பாய் சட்டமன்றக் குழுவின் உறுப்பினராகவும், சுயாட்சிக் கட்சியின் தலைவராகவும், மத்திய சட்டப் பேரவை உறுப்பினராகவும் இருந்தார்.  1937ல் டெல்லியில் உள்ள இந்தியக் கூட்டாட்சி நீதிமன்றத்தின் நீதிபதியானார். டிசம்பர் 1946இல், இந்திய அரசியல் நிர்ணய மன்றத்தில் சேர்ந்தார். நெடுஞ்சாலை மேம்பாடு தொடர்பான பரிந்துரைகளை தெரிவிப்பதற்காக 1927 இல் உருவாக்கப்பட்ட இந்திய சாலை மேம்பாட்டுக் குழுவின் தலைவராகவும் இருந்தார். இந்து மகாசபை உறுப்பினராக இருந்தார். 1928இல் அனைத்து கட்சி மாநாட்டில் பங்கேற்றார். மேலும் முகம்மது அலி ஜின்னா முன்வைத்த அகில இந்திய முசுலிம் லீக்க்கின் கோரிக்கைகளை மறுப்பதில் முக்கியப் பங்கு வகித்தார்.
[thumb| புனாவில் உள்ள [ஏர்வாடா மத்திய சிறை|ஏர்வாடா மத்திய சிறையில், 24 செப்டம்பர் 1932 அன்று, பூனா ஒப்பந்தம் கையெழுத்தான அன்று தேஜ் பகதூர் சப்ரு மற்றும் பி. ஆர். அம்பேத்கருடன்  செயகர். ]]
கைவல்யதாம யோகா நிறுவனத்தின் ஆலோசனைக் குழுவின் தலைவராகவும் இருந்தார்.

## இறப்பு
செயகர், 10 மார்ச் 1959 அன்று மும்பையில் தனது 86வது வயதில் காலமானார் 

## இதனையும் பார்க்கவும்

* புனே பல்கலைக்கழகம்

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மராத்தியர்கள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
பகுப்பு:1959 இறப்புகள்
பகுப்பு:1873 பிறப்புகள்
ஒருங்கிணைந்த தெற்கு நுழைவாயில்

**ஒருங்கிணைந்த தெற்கு நுழைவாயில்** (மலாய்: *Gerbang Selatan Bersepadu*; ஆங்கிலம்: *Southern Integrated Gateway* (**SIG**); என்பது மலேசியா, ஜொகூர், ஜொகூர் பாரு, புக்கிட் சாகர் பகுதியில்   அமைந்துள்ள போக்குவரத்து வளாகத்தைக் குறிப்பிடுவதாகும். இந்த வளாகம் ஜொகூர் பாரு நகரின்  ஜொகூர் பாரு சென்ட்ரல் தொடருந்து நிலையம்; மற்றும் சுல்தான் இசுகந்தர் சுங்கம், குடி நுழைவு மற்றும் தனிமைப் படுத்துதல் வளாகம்; சுல்தான் இசுகந்தர் கட்டிடம் ஆகியவற்றை உள்ளடக்கியது.

ஜொகூர் சுல்தான் இப்ராகிம் இசுகந்தர்  அவர்களின் பெயரில் இந்த வளாகத்திற்குப் பெயரிடப்பட்டது. ஜொகூர் பாரு சென்ட்ரல் நிலையமும்; சுல்தான் இசுகந்தர் கட்டிட வளாகமும்; ஜொகூர் பாரு மற்றும் தெற்கு தீபகற்ப மலேசியாவின் முக்கிய போக்குவரத்து மையமாக விளங்குகின்றன.

## பொது

ஒருங்கிணைந்த தெற்கு நுழைவாயில் திட்டம் என்பது இசுகந்தர் மலேசியா மேம்பாட்டுத் திட்டத்தின் ஒரு பகுதியாகும். இந்தத் திட்டத்தின் வடிவமைப்பு மற்றும் கட்டுமானத்திற்கு மலேசிய பொதுப்பணித் துறை பொறுப்பேற்றது. 

சுல்தான் இசுகந்தர் சுங்கம், குடி நுழைவு மற்றும் தனிமைப் படுத்துதல் வளாகம் (*Customs Immigration Quarantine Complex*) வளாகம் 16 டிசம்பர் 2008-ஆம் தேதி, வாகனங்களின் போக்குவரத்திற்காகத் திறக்கப்பட்டது.

அக்டோபர் 2010-இல் ஜொகூர் பாரு சென்ட்ரல் தொடருந்து நிலையத்தின் செயல்பாட்டுச் சேவைகள் இணைக்கப்பட்டன. அத்துடன் பழைய ஜொகூர் பாரு தொடருந்து நிலையத்தின் சேவைகளும் நிறுத்தப்பட்டன.

## மேற்கோள்கள்

## வெளி இணைப்புகள்
* JB Sentral KTM Railway Station
* Updates on Johor Bahru CIQ
* Gerbang Perdana

பகுப்பு:மலேசியாவில் போக்குவரத்து‎‎
பகுப்பு:மலேசியாவில் பேருந்து போக்குவரத்து
பகுப்பு:மலேசியாவில் தொடருந்து போக்குவரத்து
இலுகன்கா

**இலுகன்கா** (*Lukanka* () என்பது பல்காரியா நாட்டு உணவு வகை ஆகும். இது *சுயுக்* (sujuk) உணவு போன்றதென்றாலும் அதனைவிட அதிக நறுமணம் கொண்டதாக உள்ளது. இது பாதி உலர்ந்த தன்மையுடனும், நீள் உருண்டை வடிவத்திலும், தட்டையாகவும் தோற்றமளிக்கும். வெளிப்புறம் அடர் பழுப்பு நிறமாகவும், உட்புறம் சிவப்பாகவும் இருக்கும். இதனுள் சிறுசிறு துண்டுகளாக இறைச்சியும், கொழுப்பும் உள்ளடங்கி இருக்கும்.

பாரம்பரியமான இவ்வுணவு, கொத்திறைச்சி போல நசுக்கப்பட்டு பன்றி இறைச்சி, கன்றுக்குட்டி இறைச்சி, மிளகு, சீரகம், உப்பு கலந்து தயாரிக்கப்படும். உறைபோல பசுவின் காய்ந்த சிறுகுடலுக்குள் அடைக்கப்பட்டு, பின்பு இது காற்றோட்டமான இடத்தில் 40 முதல் 50 நாட்கள் உலர விடப்படுகிறது. இதனால் நாளடைவில் இது தட்டையான உருவம் பெறுகிறது. வழக்கமாக இது துண்டுகளாக நறுக்கப்பட்டு உணவுக்கு முன் பசியூக்கியாக உண்ண தரும் பழக்கம் அந்நாட்டில் உள்ளது.

இதில் பலவகைகள் உண்டு. அதில் ஒருவகை (*Karlovska lukanka*), பாரம்பரிய உணவாகச் சட்டப் பாதுகாப்பினை ஐரோப்பிய நாடுகளுக்கும், ஐக்கிய ராச்சியத்திற்கும் ( an EU and UK-wide Traditional specialities guaranteed (TSG) ) பெற்றுள்ளது. 

## மேற்கோள்கள்

பகுப்பு:பல்கேரிய உணவுகள்
சசிகலா குருபூர்

**சசிகலா குருபூர்** (*Shashikala Gurpur*) (பிறப்பு: டிசம்பர் 11, 1964) கருநாடகாவின் மங்களூரிலுள்ள குருபூரைச் சேர்ந்த இவர் இந்திய எழுத்தாளரும் மற்றும் பேராசிரியையும் ஆவார். இவர் புனேவிலுள்ள சிம்பியோசிசு பன்னாட்டு (நிகர்நிலைப் பல்கலைக்கழகம்) சட்டப் பீடத்தின் தலைவர் மற்றும் சிம்பியோசிசு சட்டப் பள்ளியின் இயக்குநரும் ஆவார். இவர் இந்திய சட்ட ஆணையம் மற்றும் தேசியக் கல்விக் குழுவில் உறுப்பினரும் ஆவார். இவர் புல்பிரைட் உதவித் தொகையைப் பெற்றவர். மே 2016-இல் அமெரிக்க தரவு பகுப்பாய்வு நிறுவனமான *லெக்சிஸ்நெக்சிஸின்* (*LexisNexis*) இந்தியாவின் சிறந்த 100 சட்டப் பேரறிஞர்களின் பட்டியலில் இடம் பெற்றார். இவருக்கு மார்ச் 2019-இல் கர்நாடக அரசால் கித்தூர், ராணி சென்னம்மா விருது வழங்கப்பட்டது.

## கல்வி
சசிகலா குருபூர் 1988ஆம் ஆண்டில் மங்களூர் பல்கலைக்கழகத்தில் சட்டத்தில் பட்டம் பெற்றார். மைசூர் பல்கலைக்கழகத்தில் பன்னாட்டுச் சட்டத்தில் முனைவர் பட்டம் பெற்ற இவர், தங்கப் பதக்கமும் பெற்றார். இவர் புனித ஆக்னெசு கல்லூரி மற்றும் எஸ். டி. எம் சட்டக் கல்லூரியின் முன்னாள் மாணவர்.

சசிகலா குருபூர், இந்திய பல்கலைக்கழகத்தின் தேசிய சட்டப் பள்ளி, எஸ். டி. எம் சட்டக் கல்லூரி, மணிப்பால் தகவல் தொடர்பு நிறுவனம் மற்றும் அயர்லாந்தின் கார்க் பல்கலைக்கழகக் கல்லூரி ஆகியவற்றில் பணிபுரிந்துள்ளார். இவரது ஆராய்ச்சி நீதித்துறை, ஊடக சட்டங்கள், பன்னாட்டுச் சட்டம் மற்றும் மனித உரிமைகள், ஆராய்ச்சி முறை, பெண்ணிய சட்ட ஆய்வுகள், உயிரி தொழில்நுட்ப சட்டம், சட்டம் மற்றும் சமூக மாற்றம் ஆகிய துறைகளில் அடங்கும். இவர் இரண்டு புத்தகங்களை இணைந்து எழுதியுள்ளார். மேலும், 60 ஆராய்ச்சிக் கட்டுரைகளையும் வெளியிட்டுள்ளார்.

1991ஆம் ஆண்டில், இந்திய தேசிய சட்டப் பள்ளி சமூக அடிப்படையிலான சட்ட சீர்திருத்தங்கள் குறித்த தேசிய விருது பெற்ற திட்டத்திற்கு வழிகாட்டினார். 2001ஆம் ஆண்டில், போர்டு அறக்கட்டளை பாலின வாதம் மற்றும் ஐரோப்பிய ஆணைய சட்ட இணைப்பு மானியத்தின் கீழ் 1998ஆம் ஆண்டில் என். பி. எஸ் துறை ஆராய்ச்சி நிதியினைப் பெற்றார்.

முனைவர் சசிகலா குருபூர் சமீபத்தில் புனேவைத் தளமாகக் கொண்ட நுகர்வோர் தொழில்நுட்ப நிறுவனமான உட்சாலோவின் ஆலோசனைக் குழு உறுப்பினராக நியமிக்கப்பட்டுள்ளார்.

## கௌரவங்கள்

* 2004இல் புல்பிரைட் உதவித் தொகையையும் மற்றும் எடின்பர்க் சட்டப் பள்ளியின் உதவித் தொகையையும் பெற்றார். 
* பெண்களுக்கு அதிகாரமளித்தல் மற்றும் கல்விக்கு இவர் செய்த பங்களிப்பிற்காக கர்நாடக அரசு கித்தூர் ராணி சென்னம்மா விருதை வழங்கியது.
* 2014ஆம் ஆண்டில், சசிகலாவிற்கு பெங்களூரின் இந்திய மேலாண்மை கழகத்துடன் இணைந்து ஜெனீவாவின் உலகளாவிய நெறிமுறை மன்றத்தால் 'சமத்துவத்திற்கான எனது தேர்வு' என்ற அங்கீகாரச் சான்றிதழ் வழங்கப்பட்டது.
* நவம்பர் 2013-இல், விஜய் அறக்கட்டளையால் 'சட்டத் துறையில் சிறந்து விளங்குவதற்கான விருது' வழங்கப்பட்டது.
* 2011ஆம் ஆண்டில் இந்தியச் சட்ட நிறுவனங்களின் அமைப்பு மற்றும் மேனன் சட்டப் பயிற்சி நிறுவனம் ஆகியவற்றால் சட்டக் கல்வி கண்டுபிடிப்பு விருதைப் பெற்றார்.

## மேற்கோள்கள்

பகுப்பு:இந்தியப் பெண் அறிஞர்கள்
பகுப்பு:1964 பிறப்புகள்
பகுப்பு:வாழும் மக்கள்
தாட்சிகி

**தாட்சிகி** (*Tzatziki* அல்லது *cacık*)  என்பது பசியூக்கி வகைகளில் ஒன்றாகும். இவ்வுணவு நடுநிலக் கடல்,  மத்திய கிழக்கு நாடுகளில் அதிகம் உண்ணப்படுகிறது. இது இன் தயிரும், பொடியாக நறுக்கப்பட்ட வெள்ளரி அல்லது பிற தேர்ந்தெடுக்கப்பட்ட காய்கறியையும் கலந்து தயாரிக்கப்படுகிறது. மசாலாப் பொருள் கலந்து செய்யப்பட்ட, நடுநிலக் கடல் இறைச்சி உணவுகளுடன், இதனை சேர்த்து உண்ணும் வழக்கம்  உள்ளது.

இயற்கையான முறையில் செம்மறியாடு அல்லது ஆட்டின் பாலால் இன் தயிர் தயாரிக்கப்படுகிறது. பின்பு, அதனுடன் வெள்ளரி, வெள்ளைப்பூண்டு, உப்பு, இடலை எண்ணெய், சில நேரங்களில் எலுமிச்சைச்சாறு, சதகுப்பி, புதினா, அல்லது வோக்கோசு கலக்கப்பட்டு, பெரும்பாலும் குளிர்ச்சியாகப் பரிமாறப்படுகிறது.

## மேற்கோள்கள்

பகுப்பு:பால்
பகுப்பு:பல்கேரிய உணவுகள்
இக்தினியா

**இக்தினியா** (*Ictinia*) என்பது *அசிப்பிட்ரிடே* குடும்பத்தைச் சேர்ந்த பறவைகளின் பேரினமாகும். இதில் அமெரிக்காவினைப் பூர்வீகமாகக் கொண்ட இரண்டு சிற்றினங்கள் உள்ளன.

## வகைப்பாட்டியல்
1816ஆம் ஆண்டில் பிரான்சு பறவையியலாளர் லூயிசு பியர் வியிலோட் என்பவரால் *இக்தினியா* பேரினம் அறிமுகப்படுத்தப்பட்டது. எனவே இதுவொரு மாதிரி பேரினமாகும். இந்த பெயர் காற்றாடிக்கான பண்டைக் கிரேக்க வார்த்தையான *இக்தினோசு* என்பதிலிருந்து வந்தது. இந்த பேரினத்தில் இப்போது இரண்டு சிற்றினங்கள் உள்ளன.

## மேற்கோள்கள்

பகுப்பு:பறவைப் பேரினங்கள்
இளவரசி (உணவு)

**இளவரசி (உணவு)** (, ) என்ற பல்கேரிய உணவு இடையீட்டு ரொட்டி வகையாகும். இது அந்நாட்டின் காலை துரித உணவு ஆகும். இது வீட்டில் தயாரிக்கப்படும் போது, ரொட்டித் துண்டுகள் இறைச்சியோடு சேர்த்து நெருப்பின் வாட்டி மொறு மொறுப்பாக செய்யப்படுகிறது. விரைவு உணவாகத் தயாரிக்கப்படும் போது அதிக நேரம் ஆகும். ஏனெனில், முழு ரொட்டியும் திறநிலை கரி அடுப்பின் தீயால் வாட்டப்படுகிறது. இத்துடன் மேற்புறம், மஞ்சள் பாலாடைக் கட்டி (kashkaval) உள்ள இடையீட்டு ரொட்டி யாக உருவாக்கப்படுகிறது. இதற்கு மேல் பூச்சாக மயோனெய்சு, கெட்ச்அப், கடுகு அல்லது 'இலுடெனிகா' (ljutenica) கலந்து, உண்போர் அவரவர் விருப்பத்திற்கு ஏற்ப உண்பர். இதில் மேலும் சில வகைகள் உள்ளன. முட்டையுடனும், 'சைரேனே' (sirene அல்லது ham) கலந்தும் உண்பர். சுட்ட இறைச்சியையும் (*strandjanki*) கொண்ட உணவு வகை உள்ளது. இந்த உணவு பல்கேரியா நாட்டுக்கே உரிய உணவு ஆகும். அருகிலுள்ள பிற நாடுகளில் இது இல்லை. 1960களின் இடைக்காலத்தில் இது கண்டறியப்பட்டது எனக் கணிக்கப்பட்டுள்ளது.

## மேற்கோள்கள்

பகுப்பு:பல்கேரிய உணவுகள்
வாக்காப் பாரு தொடருந்து நிலையம்

**வாக்காப் பாரு தொடருந்து நிலையம்** (ஆங்கிலம்: *Wakaf Bharu Railway Station* மலாய்: *Stesen Keretapi Wakaf Bharu*) என்பது தீபகற்ப மலேசியாவின் கிழக்கு கரைப் பகுதியில், கிளாந்தான் மாநிலத்தின் வடக்குப் பகுதியில் தும்பாட் நகரில் உள்ள ஒரு தொடருந்து நிலையம் ஆகும். இந்த நிலையம் வாக்காப் பாரு மற்றும் அதன் சுற்றுப்புறங்களுக்குச் சேவை செய்கிறது.

கிளாந்தான் மாநிலத் தலைநகர் கோத்தா பாரு நகரத்தில் இருந்து 13 கி.மீ. தொலைவில் மிக அருகாமையில்  உள்ளது. அத்துடன் மலேசியக் கிழக்கு கடற்கரை தொடருந்து சேவையின் (*KTM East Coast Railway Line*) வடக்கு இறுதி முனையில் உள்ள தொடருந்து நிலையங்களில் ஒன்றாகும்.

## பொது

இந்த நிலையம் கேடிஎம் இண்டர்சிட்டி (*KTM Intercity*) தொடருந்து சேவையை வழங்குகிறது. வாக்காப் பாரு நகரத்தில் இந்த நிலையம் அமைந்துள்ளதால், வாக்காப் பாரு நகரத்தின் பெயரில் இந்த நிலையம் அழைக்கப்படுகிறது. இந்த நிலையம் இப்போது பெரும்பாலும் மலாயர்களின் பண்டிகை விடுமுறை நாட்களில் மட்டுமே அதிகமாகப் பயன்படுத்தப்படுகிறது.

வாக்காப் பாரு தொடருந்து நிலையம் ஒரு சிறிய நிலையமாகும். ஒவ்வொரு நாளும் ஒவ்வொரு திசையில் இருந்தும் 4 தொடருந்துகளுக்குச் சேவை செய்கிறது. மலேசியா ஒரு பிரித்தானிய காலனியாக இருந்தபோது 1948-ஆம் ஆண்டில் இந்தத் தொடருந்து நிலையம் திறக்கப்பட்டது.

ஜொகூர் பாருவில் இருந்து ஒவ்வொரு நாளும் பயணிக்கும் ஒற்றைத் தொடருந்து சேவையின் வருகை, இந்த நிலையத்தில் ஒரு முக்கிய நிகழ்வாகக் கருதப்படுகிறது.

## தொடருந்து சேவைகள்

* ராக்யாட் தீமோரான் விரைவு தொடருந்து 26/27 தும்பாட்-ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
* தீமோர் கிழக்கு நகரிடை போக்குவரத்து 51/52/57/60 தும்பாட்-குவா மூசாங் - (*Shuttle Timur 51/52/57/60 Tumpat–Gua Musang*)
* தீமோர் கிழக்கு நகரிடை போக்குவரத்து 55/56 தும்பாட்-தாபோங் - (*Shuttle Timur 55/56 Tumpat–Dabong*)

## காட்சியகம்


File:Persimpangan di Wakaf Bharu.jpg
File:Stesenkeretapiwakafbharu.jpg


## மேற்கோள்கள்

## மேலும் காண்க
* தும்பாட் தொடருந்து நிலையம்
* கிம்மாஸ் தொடருந்து நிலையம்
* ஜொகூர் பாரு சென்ட்ரல்

## வெளி இணைப்புகள்

* Keretapi Tanah Melayu Official Website
* Keretapi.com - Railway Fan website 

பகுப்பு:மலேசியத் தொடருந்து நிலையங்கள்
வாக்காப் பாரு

**வாக்காப் பாரு** (மலாய் மொழி: *Wakaf Bharu*; ஆங்கிலம்: *Wakaf Bharu*) என்பது மலேசியா, கிளாந்தான் மாநிலத்தில்; தும்பாட் மாவட்டத்தில் உள்ள ஒரு நகரம். மாநிலத் தலைநகர் கோத்தா பாருவில் இருந்து 9 கி.மீ.; கோலாலம்பூர் மாநகரில் இருந்து 429 கி.மீ. தொலைவில் அமைந்துள்ளது. 

மலேசியக் கூட்டரசு சாலை -இல் இருந்து 5 கி.மீ. தொலைவில் வாக்காப் பாரு நகரம் உள்ளது. இந்த நகரம் ஓர் அமைதியான கிராமப்புற நகரமாக அறியப்படுகிறது.

## பொது

இந்த நகரத்தில் ஒரு தொடருந்து நிலையம் உள்ளது. அதன் பெயர் வாக்காப் பாரு தொடருந்து நிலையம். இந்த நிலையம்வாக்காப் பாரு நகரத்துடன் கிம்மாஸ், குவா மூசாங், தும்பாட் ஆகிய நகரங்களை இணைக்கிறது. 

கோத்தா பாரு நகரத்திற்கு தொடருந்து சேவை இல்லாததால், கோத்தா பாருவை நோக்கிச் செல்லும் பயணிகளுக்கு வாக்காப் பாரு தொடருந்து நிலையம் தான் முக்கியமான இறங்கு நிலையமாக விளங்குகிறது.

வாக்காப் பாரு பகுதியில் 90 விழுக்காட்டிற்கும் அதிகமானோர் மலாய்க்காரர்கள் மற்றும் முசுலிம்கள். ஒவ்வொரு வாரமும் "வெள்ளிக்கிழமை சந்தை" என்று அழைக்கப்படும் சந்தை இருப்பதால், வாக்காப் பாரு நகரம் வெள்ளிக்கிழமைகளில் கூட்டமாக இருக்கும்.

## மேற்கோள்கள்

பகுப்பு:கிளாந்தான் நகரங்கள்
பகுப்பு:மலேசிய நகரங்கள்‎
நைட்ரசன் மோனோபுளோரைடு

**நைட்ரசன் மோனோபுளோரைடு** (*Nitrogen monofluoride*) என்பது FN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளோரோயிமிடோசன் என்ற பெயராலும் இது அழைக்கப்படுகிறது. 
சீரொளி ஆய்வுகளில் காணப்பட்ட ஒரு சிற்றுறுதி நிலை இனமாக இச்சேர்மம் அறியப்படுகிறது. ஆக்சிசனுடன் சமஎலக்ட்ரான் அமைப்பைக் கொண்டுள்ளது. போரான் மோனோபுளோரைடு போலவே, இதுவும் ஓர் அரிதான பல்பிணைப்பு புளோரின் அணுவிற்கு ஓர் எடுத்துக்காட்டாகும். இதன் முறையான இருபடியான இருநைட்ரசன் இருபுளோரைடு, நைட்ரசன், புளோரின் ஆகியவற்றுடன் ஒப்பிடுகையில் இதன் நிலைப்புத்தன்மை குறைவானதாகும்.

நைட்ரசன் இருபுளோரைடு (NF2) சேர்மத்திலிருந்து ஒரு புளோரின் அணுவை இயங்குறுப்புகளான (H, O, N, CH3) ஆகியவை எடுக்கும்போது நைட்ரஜன் மோனோபுளோரைடு உற்பத்தி செய்யப்படுகிறது. விகிதவியல் ரீதியாக இவ்வினை மிகவும் திறமையானதாகும். நீண்ட கால சங்கிலிப் பரவலுக்கான ஓர் இயங்குறுப்பை இவ்வினை மீண்டும் உருவாக்குகிறது. இருப்பினும், இறுதி விளைபொருளில் உள்ள இயங்குறுப்பு அசுத்தங்களும் அந்த விளைபொருளின் சிதைவை ஊக்குவிக்கின்றன. அசைடு சிதைவு வினை குறைந்த செயல்திறன் கொண்டது என்றாலும் மிகவும் தூய்மையான தொழில் நுட்பத்தை வழங்குகிறது: அணுநிலை புளோரினை ஐதரசோயிக்கு அமிலத்துடன் சேர்த்து தளத்திலேயே உருவாக்கப்பட்ட புளோரின் அசைடை சிதைவுக்கு வினைக்கு உட்படுத்தி நைட்ரசன் மோனோபுளோரைடு உருவாக்கப்படுகிறது. நைட்ரசன் தனித்துப் பிரிகிறது. 

நைட்ரசன் மோனோபுளோரைடு உற்பத்தி செய்யும் பல வினைகள், குணாதிசயமான வேதியொளிர்வுடன் ஒரு கிளர்வுநிலை விளைபொருளைக் கொடுத்தன. இதனால் இவை ஓர் இரசாயன சீரொளியாக உருவாக்கப்படுவதற்காக ஆய்வு செய்யப்பட்டன. 
 
## மேற்கோள்கள்

பகுப்பு:நைதரசன் சேர்மங்கள்
பகுப்பு:நைதரசன் புளோரைடுகள்
பகுப்பு:ஈரணு மூலக்கூறுகள்
யாஷ் தாகூர்

**யாஷ் தாகூர்** (பிறப்பு 28 டிசம்பர் 1998) ஓர் இந்தியத் துடுப்பாட்ட வீரர் ஆவார். அவர் உள்நாட்டுத் துடுப்பாட்டத்தில் விதர்பா அணிக்காகவும், இந்தியன் பிரீமியர் லீக்கில் லக்னோ சூப்பர் ஜெயண்ட்ஸ் அணிக்காகவும் விளையாடுகிறார். 25 பிப்ரவரி 2017 அன்று விஜய் ஹாசரே கோப்பையில் விதர்பா அணிக்காகப் பட்டியல் அ போட்டியில் அறிமுகமானார். அவர் 28 நவம்பர் 2018இல் ரஞ்சிக் கோப்பையில் விதர்பா அணிக்காக தனது முதல் தரத் துடுப்பாட்டப் போட்டிகளில் அறிமுகமானார். அவர் 21 பிப்ரவரி 2019 அன்று சையத் முஷ்டாக் அலி கோப்பையில் விதர்பா அணிக்காக தனது இருபது20 போட்டியில் அறிமுகமானார். 8 டிசம்பர் 2021 அன்று, விஜய் ஹசாரே கோப்பையின் தொடக்க நாளில், தாகூர் பட்டியல் அ போட்டிகளில் தனது முதல் ஐந்து விக்கெட்டுகளை வீழ்த்தினார்.

2023 ஐபிஎல் தொடருக்கு முன்னதாக நடைபெற்ற ஏலத்தில் லக்னோ சூப்பர் ஜெயண்ட்ஸ் அணி 45 லட்சத்திற்கு அவரை வாங்கியது. 3 ஏப்ரல் 2023 அன்று சென்னை சூப்பர் கிங்ஸுக்கு எதிராக அவர் ஐபிஎல் போட்டியில் அறிமுகமானார்.

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1998 பிறப்புகள்
சசி பிரீதம்

**சசி பிரீதம்** (*Shashi Preetam*) ஓர் இந்தியத் திரைப்பட இசையமைப்பாளரும், பாடகரும், பாடலாசிரியரும், இசைக்கலைஞரும், திரைப்படத் தயாரிப்பாளரும் ஆவார். குலாபி திரைப்படத்தின் மூலம் தெலுங்குத் திரைப்படவுலகில் இசையமைப்பாளராக அறிமுகமானார்.

இவர் பல தெலுங்கு மற்றும் இந்தி படங்களுக்குப் பின்னணி இசையமைத்துள்ளார். ஜூன் 2020 இல், இவருக்கு மாரடைப்பு ஏற்பட்டது. பின்னர் அறுவை சிகிச்சைக்குப் பிறகு குணமடைந்தார்.

## மேற்கோள்கள்

## வெளி இணைப்புகள்

பகுப்பு:1970 பிறப்புகள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:வாழும் மக்கள்
பிரிகேடியர் விதுஷா

**பிரிகேடியர் விதுஷா** (29. செப்டம்பர். 1969 -  4, ஏப்ரல் 2019, *Brigadier Vithusha*) என்று   அறியப்படும் **கந்தையா ஞானபூரணி** என்பவர் ஒரு இலங்கைத் தமிழ்ப் போராளியும், ஈழ விடுதலை இயக்கமான தமிழீழ விடுதலைப் புலிகள்  அமைப்பின் உறுப்பினரும் ஆவார். 1985 ஆம் ஆண்டு நடந்த குமுதினி படகு படுகொலையில் தமிழர்களின் படுகொலை செய்யப்பட்டதைக் கண்டு மிகவும் பாதிக்கப்பட்டு விடுதலைப் புலிகள் இயக்கத்தில் இணைந்தார். இவர் ஒரு தமிழ் பிராமணக் குடும்பத்தைச் சேர்ந்தவர். இவரது உடன் பிறந்த தம்பி விதுசன் 1999 இல் வவுனியா மாவட்டத்தில் விளக்குவைத்தகுளத்தில் இலங்கை இராணுவத்துடனான சமரில் இறந்தார். இவர் சுதந்திரப் பறவைகள் பயிற்சித் திட்டத்தின் ஒரு பகுதியாக கிலிலி அருகே தனக்கான  பயிற்சியைப் பெற்றார். இந்திய அமைதிப்படையினரின் நடவடிக்கைகளின் போது, பொருள் சேமிப்பகத்துக்குப் பொறுப்பாக இருந்தார். இவர் யாழ்ப்பாணக் கோட்டை மீதான தாக்குதலில் இறங்கிப் போராடியவர். மேலும் மகளிர் படையணி சம்பந்தப்பட்ட ஒவ்வொரு இராணுவ நடவடிக்கையிலும் இவர் குறிப்பிடத்தக்கப் பங்காற்றினார். 2009 இல் நடந்த  புதுக்குடியிருப்பு போரில் இறந்தார்.

## மேற்கோள்கள்

பகுப்பு:இலங்கையின் வட மாகாண நபர்கள்
பகுப்பு:விடுதலைப் புலிகளின் பெண் போராளிகள்
பகுப்பு:2009 இறப்புகள்
பகுப்பு:1969 பிறப்புகள்
விட்டல்ராவ் காத்கில்

**விட்டலராவ் காத்கில்** (*Vitthalrao Gadgil*)  இந்தியாவைச் சேர்ந்த ஓர் அரசியல்வாதியாவார். 1928 ஆம் ஆண்டு செப்டம்பர் மாதம் 22 ஆம் தேதியன்று  இவர் பிறந்தார். இந்திய தேசிய காங்கிரசு கட்சியின் தலைவராக இருந்தார். இராச்சீவ் காந்தி காலத்தில் மத்திய தகவல் மற்றும் ஒளிபரப்பு அமைச்சராகப் பணியாற்றினார்.

## விவரங்கள்
புனே தொகுதியில் போட்டியிட்டு  தேர்ந்தெடுக்கப்பட்ட மக்களவை உறுப்பினராக இருந்தார். 1971 ஆம் ஆண்டு   முதல் 1980  ஆம் ஆண்டு வரையிலும், 1994 ஆம் ஆண்டு முதல் 2000 ஆம் ஆண்டு வரையிலும் மாநிலங்களவை உறுப்பினராகவும், 1980 ஆம் ஆண்டு  முதல் 1991 ஆம் ஆண்டு  வரை மக்களவை உறுப்பினராகவும் இருந்தார். இந்திரா காந்தி, இராச்சீவ் காந்தி, நரசிம்ம ராவ், சோனியா காந்தி போன்ற கட்சித் தலைவர்களின் கீழ் காங்கிரசு கட்சியின் தலைமை செய்தித் தொடர்பாளராக வும்இருந்தார்.  உச்ச நீதிமன்றத்தின் மூத்த வழக்கறிஞராகவும், மும்பையின் உரூபரெல் கல்லூரியில் பொருளாதாரத்தின் கவுரவ பேராசிரியராகவும், மும்பையின் புதிய சட்டக் கல்லூரியில் அரசியலமைப்புச் சட்டத்தின் பேராசிரியராகவும் இவர் இருந்தார்.

## தனிப்பட்ட வாழ்க்கை
விட்டலராவ் காத்கில்லின் தந்தை, நரகர் விசுணு காட்கில்  என்பவராவார். காகாசாகேப் காத்கில் என்றும் அவர் அழைக்கப்படுகிறார். காங்கிரசு கட்சியைச் சேர்ந்த அரசியல்வாதியாகவும் ,  நேரு அமைச்சரவையிலும், பஞ்சாப் ஆளுநராகவும் பணியாற்றினார். அவரது மகன் அனந்து காத்கில் எம். எல். சி மற்றும் கட்சியின் தேசிய குழு உறுப்பினராகவும் உள்ளார் 

## மேற்கோள்கள்

பகுப்பு:1928 பிறப்புகள்
பகுப்பு:9வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:2001 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மகாராட்டிர அரசியல்வாதிகள்
லோஜிங்

**லோஜிங்** அல்லது **லோஜிங் தன்னாட்சி துணை மாவட்டம்** (மலாய் மொழி: *Jajahan Kecil Lojing*; ஆங்கிலம்: *Lojing Autonomous Sub-District* அல்லது *Lojing Highlands*) என்பது மலேசியா, கிளாந்தான் மாநிலத்தில்; குவா மூசாங் மாவட்டத்தில் உள்ள ஒரு மலைப்புறம்; மற்றும் தன்னாட்சி பெற்ற ஒரு துணை மாவட்டம் ஆகும். 

பகாங் மாநிலத்தில் புகழ்பெற்ற கேமரன் மலைக்கு அருகில்; மலேசியாவின் இரண்டாவது கிழக்கு-மேற்கு  நெடுஞ்சாலைப் பகுதியில் அமைந்துள்ளது.  அத்துடன் மாநிலத் தலைநகர் கோத்தா பாருவில் இருந்து 272 கி.மீ. தொலைவில், ஒரு மலைப்பாங்கான பீடபூமியில்  அமைந்துள்ளது. இது ஓர் அமைதியான மலைப்பிரதேசமாக அறியப்படுகிறது.

வேளாண் தொழில் இந்தப் பகுதியின் முக்கிய தொழிலாக உள்ளது. கிளாந்தான் மக்கள்; கேமரன் மலையைச் சேர்ந்தவர்கள்; இங்கு வந்து பணிபுரிகிறார்கள். பல ஆண்டுகளாக, இங்குள்ள லோஜிங் மலைப்பகுதியில் பணிபுரிய நூற்றுக்கணக்கான கிளாந்தான் மக்கள் கேமரன் மலையில் இருந்து தினமும் 20 கி.மீ.க்கு மேல் பயணம் செய்கின்றனர். கிளாந்தான் மக்களுக்காக ஒரு சிறப்பு குடியிருப்பு பகுதியை அமைக்க கிளாந்தான் மாநில அரசு முடிவு செய்துள்ளது.

## நிர்வாகம்

2010-இல் லோஜிங் தன்னாட்சி பெற்ற துணை மாவட்டமாக மாற்றப்பட்டது. இருப்பினும் நகராட்சி பணிகள் குவா மூசாங் மாவட்டத்தின் பொறுப்பில் உள்ளன. அதன் பின்னர், பல மாநில மற்றும் கூட்டாட்சி நிறுவனங்கள், இங்கு அவற்றின் கிளைகளைத் திறந்தன. 

லோஜிங் துணை மாவட்டம், ஏழு உள்ளூராட்சிப் பிரிவுகளாகப் பிரிக்கப்பட்டுள்ளது:

* பலார்
* பிளாவ்
* ஆவ்
* என்ட்ரோப்
* கோலா பெத்திஸ்
* சிகார்
* துவெல்

## புவியியல்

லோஜிங் மலைப் பகுதி தித்திவாங்சா மலைத்தொடரின் உயரமான இடத்தில் அமைந்துள்ளது. லோஜிங் உயர்நிலம், தாவரங்கள் மற்றும் விலங்கினங்களால் நிறைந்துள்ளது. இந்த இடம் பல்லுயிர் பெருக்கத்திற்கு புகழ் பெற்றது. 

இதன் அழகிய மலைகள் மற்றும் காடுகள் நன்கு பாதுகாக்கப்படுகின்றன அந்த வகையில் அவை லோஜிங் உயர்நிலத்தை, ஒரு பிரபலமான சுற்றுச்சூழல் சுற்றுலா ஈர்ப்புத் தளமாக மாற்றுகின்றன. லோஜிங் உயர்நிலத்தின் காடுகளில் பல வகையான உயர்தர வெப்பமண்டலக் காட்டு மரங்கள் உள்ளன. 

லோஜிங் மலைப்பகுதியில் யோங் பெலார் மலை உள்ளது. இந்த மலை கிளாந்தான் மாநிலத்தில் மிக உயரமான மலை; மற்றும் தீபகற்ப மலேசியாவில் மூன்றாவது உயரமான மலை ஆகும். யோங் பெலார் மலை 2,181 மீட்டர் உயரம் கொண்டது.

## மக்கள்தொகையியல்

லோஜிங் பகுதி மக்கள் தொகையைப் பொருத்த வரையில், மலேசியப் பழங்குடியினர் இனத்தைச் சேர்ந்தவர்கள் அதிக எண்ணிக்கை கொண்டவர்களாக உள்ளனர். பெரும்பாலோர் தெமியாங்; செனோய் பழங்குடியினர் இனத்தைச் சேர்ந்தவர்கள். இவர்களின் எண்ணிக்கை 3,000 என அறியப்படுகிறது.

## காட்சியகம்


File:Lojing.jpg
File:Lojing 2.jpg
File:Lojing 1.jpg
File:Blue Valley 1.jpg
File:Jambatan di Lojing.jpg



## மேற்கோள்கள்

பகுப்பு:கிளாந்தான் நகரங்கள்
முத்தரையன் (பட்டம்)

**முத்தரையன்** (*Muttaraiyan (title*))  என்பது மத்தியகால இந்தியாவின் சோழ அரசாங்கத்தில் பல்வேறு அதிகாரிகளால் பயன்படுத்தப்பட்ட ஒரு பட்டப் பெயராக  இருந்தது.  முத்துராசா  சாதியுடன் இப்பட்டப்பெயரை ஒப்பிட்டு குழப்பமடையக்கூடாது.  மேலும் பல்வேறு சமூகங்களைச் சேர்ந்த நபர்களால் இப்பட்டப் பெயர் பிறந்தது.  உதாரணமாக, மூன்றாம் குலோத்துங்க சோழனின் நிலப்பிரபுவாக இருந்த வீரராசேந்திர பிரம்மாதிராய முத்தரையன்  மற்றும் விக்ரமசோழ பிரம்மதிராய முத்தரையன் ஆகியோர் அப்போது இருந்தனர்.  இவர்கள் இருவரும் நிலப்பிரபுத்துவ முறைப்படி உருவாக்கப்பட்ட சிற்றரசர்கள்  ஆவர்.  முத்துராசாவின் தலைவர்கள் அல்ல. ஏனெனில் பிரம்மதிராயர் என்ற வார்த்தையின் பொருள் பிராமணத் தலைவர்கள் மட்டுமேயாகும். 

இரண்டாம் குலோத்துங்கனின் காலத்தில் வன வித்யாதரா-நாடாள்வனின் மூத்த சகோதரராக இருந்த மற்றொரு பிரம்மதிராய முத்தரையன் என்பவரும் இருந்தார். பிந்தையவர் குலோத்துங்க சோழீசுவரா என்ற கோயிலைக் கட்டினார்.

கிபி 1243ஆம் ஆண்டில் மூன்றாம் இராசராச சோழனின் ஆட்சிக் காலத்தில், மல்லன் சிவன் என்ற பிரம்மதிராய முத்தரையன் என்ற அதிகாரியும் இருந்தார். அவர் அரச நிலப்பிரபுத்துவத்தை (அரசுகுரு) வைத்திருந்தார் மற்றும் ஊரத்தூர்-நாட்டின் ஆளுநராக இருந்தார்.

முதலாம் இராசராச சோழனின் ஆட்சியின் போது, யானைகள் படையின் தலைவராக  சுருதிமான் நக்கன் சந்திரன் என்கின்ற  இராசமல்ல முத்தரையன் என்பவர் இருந்தார்.  முதலாம் இராஜேந்திர சோழனின் உத்தரவின் பேரில் எதிரியின் யானையைத் துளைக்க முயன்றபோது, இரிவாபெடங்கா சத்யசராயாவுடன் நடந்த சண்டையில் அந்த அதிகாரி உயிர்த்தியாகம் செய்தார்.

நரபதுங்க பல்லவனின் பாணர் தலைவரும் நிலப்பிரபுத்துவருமான பரஞ்சய கடுபட்டி முத்தரையன் என்றும், பாலிகுளாவின் வழித்தோன்றல் என்றும் அழைக்கப்படுபவருக்கும் இந்த பட்டம் வழங்கப்பட்டிருந்தது. பிந்தையது நரபதுங்காவின் சிரூர் தகடுகளின் நிறைவேற்றுநருக்கான பட்டப்பெயராகும்.  

வடவாலி நாட்டில் உள்ள திருவெள்ளரையின் குக்கிராமமான புதுக்குடி என்ற ராஜேந்திர சோழமங்கலத்தில் கனி உரிமை பெற்ற கள்ளர் இனத்தைச் சேர்ந்த மணவாள முத்தரையன் கொடுத்த கிழிப்புணைத்திட்டு என்னும் பத்திரத்தைக் கொடுத்ததாக கல்வெட்டு குறிப்பிடுகிறது. தற்போது புதுக்குடி என்ற கிராமம் திருச்சி மாவட்டம், மண்ணச்சநல்லூர் வட்டம், திருவெள்ளரை ஊராட்சியில் அமைந்ததுள்ளது. கோவில் அறங்காவலர்களிடம் இருந்து நான்கு பங்குகளின் விலையான 4000 காசு முழுவதையும் ஒரு கிலியில் (பையில்) பெற்றதாக உறுதியளித்து, பங்கு விற்பனையாளர்களிடம் ஒப்படைத்தார்.

## மேற்கோள்கள்

பகுப்பு:இந்தியாவில் பட்டங்கள்
வெற்றிலைக்கேணி

**வெற்றிலைக்கேணி** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது மருதங்கேணி பிரதேச செயலாளர் பிரிவில் அமைந்துள்ளது. இது மருதங்கேணிக்குத் தென்கிழக்கே சுமார் 10 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
மூவாக்டைல்பாசுபீன்

**மூவாக்டைல்பாசுபீன்** (*Trioctylphosphin*) என்பது C24H51P என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கனிமபாசுபரசு சேர்மமான இது பொதுவாக நிறமற்றும் பாகு போன்ற நீர்மமாகவும் காணப்படுகிறது. 

## வினைகள்
மூவாக்டைல்பாசுபீன் ஆக்சிசனுடன் வினைபுரிந்து மூவாக்டைல்பாசுபீன் ஆக்சைடை உருவாக்குகிறது. இந்த காரணத்திற்காக இது பொதுவாக காற்று இல்லாத நுட்பங்களுடன் கையாளப்படுகிறது. 

தனிமநிலை செலீனியத்துடன் வினைபுரிந்து மூவாக்டைல்பாசுபீன் செலீனைடைக் கொடுக்கிறது. காட்மியம் செலினைடையும்  தொடர்புடைய இதர குறைக்கடத்திகளைத் தயாரிப்பதற்கு இச்செலீனைடு பயன்படுத்தப்படுகிறது. 

## மேலும் காண்க
*முப்பீனைல் பாசுபீன் 

## மேற்கோள்கள்

பகுப்பு:பாசுபீன்கள்
பகுப்பு:கரிமச் சேர்மங்கள்
மோகா இரயில் நிலையம்

**மோகா இரயில் நிலையம்** (*Moga railway station*) இந்திய மாநிலமான பஞ்சாபில் உள்ள மோகா மாவட்டத்தில் அமைந்துள்ளது. மோகா நகரத்திற்கு இந்நிலையம் சேவை செய்கிறது.

## இரயில் நிலையம்
மோகா இரயில் நிலையம்  கடல் மட்டத்திலிருந்து 223 மீட்டர் (732 ) உயரத்தில் அமைந்துள்ளது. மேலும் இதற்கு எம்.ஓ.ஜி.ஏ என்ற குறியீடு ஒதுக்கப்பட்டுள்ளது. இங்கு  இரண்டு நடைமேடைகள் உள்ளன. நடைமேடைகள் நன்கு பாதுகாக்கப்படவில்லை. இங்கு தண்ணீர் மற்றும் சுகாதாரம் உள்ளிட்ட பல வசதிகள் இல்லை. இந்த நிலையம் லூதியானா-பாசில்கா பாதையில் சேவை செய்கிறது.

## மேற்கோள்கள்

பகுப்பு:இந்திய பஞ்சாபில் போக்குவரத்து
நிக்கல்(II) தயோசயனேட்டு

**நிக்கல்(II) தயோசயனேட்டு** (*Nickel(II) thiocyanate*) என்பது Ni(SCN)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓர் ஒருங்கிணைப்பு பலபடியான இச்சேர்மம் பசும்பழுப்பு நிறத்தில் ஒரு திண்மப் பொருளாகக் காணப்படுகிறது. இதன் படிக கட்டமைப்பு முதன் முதலில் 1982 ஆம் ஆண்டில்  தீர்மானிக்கப்பட்டது. 

## கட்டமைப்பு
Ni(SCN)2 இன் கட்டமைப்பு ஒற்றை-படிக ஊடுகதிர் விளிம்புவிலகல் மூலம் தீர்மானிக்கப்பட்டது. இதன்படி வாண்டெர்வால்சு விசைகள் மூலம் ஒன்றாக வைத்திருக்கும் இரு பரிமாணத் தாள்கள் கட்டமைப்பில் உள்ளன. பாதரச தயோசயனேட்டின் கட்டமைப்பு  வகையைச் சேர்ந்தது என்றும் NiBr2 (CdI2) கட்டமைப்பின் சிதைந்த வடிவமாகவும் இதை கருதலாம். ஒவ்வொரு நிக்கலும் நான்கு கந்தகங்கள் மற்றும் இரண்டு நைட்ரசன்களால் எண்முகமாக ஒருங்கிணைக்கப்பட்டுள்ளது. SCN− ஈந்தணைவியின் கந்தக  முனை இரட்டிப்பாக பாலம் அமைக்கிறது. 

## தயாரிப்பு
KSCN மற்றும் நிக்கல்(II) பெர்குளோரேட்டு அறுநீரேற்றின் மெத்தனாலிக் கரைசல்களின் வினையைப் பயன்படுத்தி உப்பு இடப்பெயர்ச்சி வினை மூலம் இதை தயாரிக்கலாம். , Ni(SCN)2 தீர்வை வழங்க, துரிதப்படுத்தப்பட்ட KClO4 வீழ்படிவை வடிகட்டுவதன் மூலம் நிக்கல்(II) தயோசயனேட்டு கரைசலைப் பெறலாம். இக்கரைசலிலிருந்து  மெத்தனால் அகற்றப்பட்டால், Ni(SCN)2 சேர்மத்தின்  தூய நுண்படிகத் தூளைப் பெறவியலும். 

## காந்தத்தன்மை
நிக்கல்(II) அயோடைடு, நிக்கல்(II) புரோமைடு மற்றும் நிக்கல்(II) குளோரைடு சேர்மங்கள் போலவே நிக்கல்(II) தயோசயனேட்டும் குறைந்த வெப்பநிலையில் ஓர் எதிர் வயக்காமாகும். 

## மேற்கோள்கள்

பகுப்பு:நிக்கல் சேர்மங்கள்
பகுப்பு:ஒருங்கிணைப்புப் பலபடிகள்
வரிக் கொண்டலாத்தி

**வரிக் கொண்டலாத்தி** (*Striated bulbul*-*அல்குரசு இசுடிரையேட்டசு*) என்பது கொண்டலாத்தி குடும்பமான பைக்னோனோடிடேவினைச் சார்ந்த பாடும் பறவை சிற்றினமாகும். இது ***அல்குரசு*** பேரினத்தில் உள்ள ஒரே ஒரு சிற்றினமாகும்.

இது கிழக்கு இமயமலை முதல் வடக்கு வியட்நாம் வரை காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரப்பதமானது மலைச் சூழற்ற்குதிகள் ஆகும்.

## வகைப்பாட்டியல்
வரி கொண்டலாத்தி முதலில் *திரைகோபோரசு* பேரினத்தில் விவரிக்கப்பட்டது (*கிரினிகர்* என்ற சொல்லுக்கு ஒத்த பெயர்). பின்னர் இது பைக்னோனோடசுக்கு மாற்றப்பட்டது. வரிக் கொண்டலாத்தியின் மாற்றுப் பெயர்களாகப் பச்சை வரி கொண்டலாத்தி, பட்டை கொண்டலாத்தி என்பன உள்ளன.

### துணையினங்கள்
மூன்று துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:

* *அ. வ. இசுடிரையேட்டசு* (பிளைத், 1842) – கிழக்கு இமயமலை, வடகிழக்கு இந்தியா, தெற்கு சீனா மற்றும் மேற்கு மியான்மர்
* *அ. வ. ஆர்க்டசு* (ரிப்லி, 1948) – மிச்மி மலைகள் (வடகிழக்கு இந்தியா)
* *அ. வ. பவுலசு* பேங்சு & பிலிப்சு, ஜே. சி., 1914-கிழக்கு மியான்மர், தெற்கு சீனா மற்றும் வடக்கு இந்தோசீனா

## படங்கள்

படிமம்:Striated_Bulbul_Khangchendzonga_National_Park_West_Sikkim_India_26.04.2016.jpg|alt=From Khangchendzonga National Park, East Sikkim, India|இந்தியாவின் கிழக்கு சிக்கிமில் உள்ள கஞ்சன்சுங்கா தேசியப் பூங்காவில்
படிமம்:Striated_Bulbul.jpg|alt=Striated bulbul (Alcurus striatus) at Thai/Myanmar Border. Doi Pha Hom Pok National Park, Chiang Mai, Thailand|தாய்/மியான்மர் எல்லையில் வரிக் கொண்டலாத்தி (*அல்குரசு இசுடிரையேட்டசு*) தோய் பா கோம் போக் தேசிய பூங்கா, சியாங் மாய், தாய்லாந்து


## மேற்கோள்கள்

பகுப்பு:மியான்மர் பறவைகள்
பகுப்பு:வடகிழக்கு இந்தியப் பறவைகள்
பகுப்பு:நேபாளப் பறவைகள்
பகுப்பு:பூட்டான் பறவைகள்